पाएं अपने शहर की ताज़ा ख़बरें और फ्री ई-पेपरडाउनलोड करें
सूरजपाेल थाना क्षेत्र के स्वराजनगर गली नंबर 10 में साेमवार रात विजय कीर की हत्या के बाद पटेल सर्कल निवासी आराेपी हसन पुत्र गुड्डू खान और दीवानशाह काॅलाेनी निवासी माेहम्मद ताहिर पुत्र मुश्ताक अहमद ने पुलिस काे ही चुनाैती दे डाली थी। काेराेना कर्फ्यू के चलते कड़ी नाकाबंदी के कारण दाेनाें शहर नहीं छाेड़ पाए, ताे सज्जनगढ़ के जंगल में जा छिपे। हसन ने पिस्टल हाथ में लिए दाेनाें की सेल्फी साेशल मीडिया पर पाेस्ट की, जिस पर लिखा- दम है ताे पकड़कर दिखाओ।
दाेनाें काे सरगर्मी से तलाश कर रही पुलिस काे इसका पता ताे लाेकेशन ट्रेस करने और पूछताछ के बाद दाेनाें काे वारदात के 12 घंटे में दबाेच लिया। कार्रवाई करने वाली पुलिस टीम के सदस्याें ने बताया कि वारदात के बाद उच्चाधिकारी भी माैके पर पहुंचे थे। घटना स्थल के आस-पास रहने वालाें और मृतक के भाई से पूछताछ की ताे सामने आया कि आराेपी पहाड़ी की तरफ भागे हैं। पहले माछला पहाड़ी पर पुलिस टीम ने तलाश की, लेकिन दाेनाें का पता नहीं चला। इधर एक टीम ने दाेनाें के नाम पता लगाए। आरोपियों काे पकड़ने के लिए थानाधिकारी पुना राम और स्पेशल टीम के हनवंत सिंह की टीमें बनाई।
आरोपी हसन की नानी कुछ समय पहले तक मल्लातलाई में रहती थी। टीम उसके उसके घर पहुंची। फिर इसी इलाके में हसन की महिला मित्र के घर भी पहुंची। दाेनाें जगह नाकामी मिली। स्थानीय युवकाें से बातचीत में सामने आया कि हसन ने अपने साेशल मीडिया अकाउंट से पाेस्ट डाल रखी है। इसमें फाेटाे में पिस्टल हाथ में लिए पुलिस के लिए लिखा है कि दम है ताे पकड़कर दिखाओ।
इस पर शहर से बाहर निकलने वाले रास्ताें के हर नाके पर मैसेज पहुंचाया कि पुख्ता जांच के बिना किसी काे बाहर नहीं जाने दिया जाए। नतीजा यह हुआ कि गाेगुंदा की तरफ जाना प्लान कर चुके ताहिर और हसन, शहर से बाहर नहीं निकल पाए। ताहिर का पुश्तैनी घर गाेगुंदा में है। नाकाबंदी से जब तय हुआ कि दाेनाें बाहर नहीं जा सकेंगे ताे पुलिस रातभर तलाश में लगी रही। सुबह करीब 9 बजे मुखबिर से सूचना मिली कि दाे युवक सज्जनगढ़ जंगल की तरफ आए हैं।
पुलिस ने घेरा ताे घुटनाें के बल बैठे
स्पेशल टीम प्रभारी हनवंत सिंह, हेड कांस्टेबल ओमवीर, कांस्टेबल तपेन्द्र और प्रहलाद जंगल की तरफ गए। शंका यह भी थी कि आरोपियों के पास पिस्टल है ताे फायर भी कर सकते हैं। एहतियात रखते हुए पहाड़ी पर तलाश शुरू की। ट्रेस करने पर दाेनाें की लाेकेशन भी मिल गई। पुलिस ने घेरा डाला ताे दाेनाें हक्के-बक्के रह गए और घुटनों के बल बैठ गए। पुलिस ने बुधवार काे दाेनाें आरोपियाें काे काेर्ट में पेश किया, जहां से इन्हें चार दिन की पुलिस रिमांड पर भेजा गया है। पिस्टल बरामद नहीं हुई जाे कि उन्होंने वारदात के बाद भागते समय नाली में फेंकना बताया था।
यह था मामला : विजय पुत्र जसवंत कीर के भाई जगदीश ने थाने में रिपोर्ट दी थी। बताया था कि वह साेमवार रात करीब 9 बजे गली में बैठा था। भाई विजय घर से गली के बाहर जा रहा था। गली के बाहर पहुंचते ही दाे युवक आए, जिसमें से एक ने विजय पर गाेली चलाई और दूसरे ने चाकू से वार किए। विजय काे बेदम गिरा देख दाेनाें भाग गए। हाॅस्पिटल में डाॅक्टर ने विजय काे मृत घाेषित कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn